
Z A P I S N I K
6. sjednice Vijeća Mjesnog odbora  Knežija, održane 16.studenog 2021. u prostorijama Mjesnog odbora Knežija, Albaharijeva ulica 2, s početkom u 19.00 sati

NAZOČNI ČLANOVI VIJEĆA:

Toma Bošnjak, Jelena Holy, Valentina Knežević, Davor Nikolić, Snježana Prpić Rudić, Tomislav Stančić, Zrinka Vrbanus Bajdak, Marija Vulić 
NENAZOČNI ČLANOVI VIJEĆA: Jan Mickovski
Predsjedava: Marija Vulić, predsjednica Vijeća.

Zapisnik vodi: Valentina Knežević, potpredsjednica Vijeća.

Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

 Vijeće jednoglasno, bez izmjena prihvaća tekst Zapisnika 5. sjednice VMO Knežija, održane 12.10.2021.

Na prijedlog predsjednice Vijeće jednoglasno utvrđuje
DNEVNI RED:
1. Prijedlog zaključka o izmjeni Financijskog plana Vijeća Mjesnog odbora Knežija za 2021.

2. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora

3. Vraćanje spremnika za miješani komunalni otpad u smetlarnike na području Mjesnog odbora Knežija po zahtjevu članice Vijeća Snježane Prpić Rudić

4. Zahtjev za povremeno korištenje prostora po zahtjevu ZSSR „Sport za sve“

5. Uređivanje zelene površine ispred istočnog pročelja zgrade u Ulici braće Cvijića 20-24

po zahtjevu člana Vijeća Tome Bošnjaka
6. Davanje mišljenja na prijedlog postave prometnih znakova B36 „zabrana zaustavljanja i parkiranja“ i B03 „zabrana prometa u oba smjera“ te dopunske ploče „vatrogasni prilaz“, na lokaciji sjeverozapadno i sjeveroistočno od k.br. Rudolfa Bićanića 16

7. Pitanja, prijedlozi i obavijesti
Ad 1. Prijedlog zaključka o izmjeni Financijskog plana Vijeća Mjesnog odbora Knežija za 2021.

Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća
Nakon rasprave Vijeće jednoglasno donosi:
ZAKLJUČAK O IZMJENI FINANCIJSKOG PLANA
Mjesnog Odbora Knežija za 2021.
Članak 1.
U financijskom planu Mjesnog odbora Knežija za 2021. , članak 1. mijenja se i glasi:
„PRIHODA:








2.222.045,00 KN
RASHODA:








2.222.045,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	2.222.045,00

	6711
	PRIHODI ZA FINANCIRANJE RASHODA POSLOVANJA
	2.222.045,00

	
	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	2.222.045,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	2.092.545,00

	 
	ODRŽAVANJE JAVNIH ZELENIH POVRŠINA
	948.341,00

	 
	ODRŽAVANJE NERAZVRSTANIH CESTA
	1.144.204,00

	3291
	NAKNADE ČLANOVIMA VIJEĆA MJESNOG ODBORA
	119.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.500,00


Članak 3. 

Ovaj Zaključak će biti objavljen na oglasnoj ploči u sjedištu Mjesnog odbora.

Ad 2. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora

Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.

Nakon rasprave Vijeće jednoglasno donosi:
Z A K LJ U Č A K
1. Vijeće Mjesnog odbora Knežija razmatralo je financiranje sanacije nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora Knežija.

2. Vijeće je suglasno da se navedeni radovi financiraju u solidarnom razmjeru kroz asfalterske planove malih komunalnih akcija mjesnih odbora Gradske četvrti Trešnjevka-jug za 2021. kao i da se isto uvaži i u 2022. godini obzirom da Vijeće Mjesnog odbora Jarun više nema sredstava na raspolaganju za 2021. godinu.

3. Ovaj zaključak dostavlja se Vijeću Gradske četvrti Trešnjevka – jug.
Ad 3. Vraćanje spremnika za miješani komunalni otpad u smetlarnike na području Mjesnog odbora Knežija po zahtjevu članice Vijeća Snježane Prpić Rudić 
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.

Nakon rasprave Vijeće jednoglasno donosi:
Z A K LJ U Č A K
1. Vijeće Mjesnog odbora Knežija raspravljalo je o prijedlogu članice Vijeća Snježane Prpić Rudić vezano za uklanjanje spremnika za miješani komunalni otpad sa javnih površina vraćanjem istih u pripadajuće smetlarnike.

2. Vijeće predlaže da komunalno redarstvo naloži suvlasnicima propisno odlaganje spremnika komunalnog otpada u smetlarnike te adekvatno sankcionira nepoštivanje istih.

3. Ovaj zaključak dostavlja se Vijeću Gradske četvrti Trešnjevka – jug.

Ad.4 Zahtjev za povremeno korištenje prostora po zahtjevu ZSSR „Sport za sve“

Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.
Nakon rasprave Vijeće jednoglasno donosi:
Z A K L J U Č A K
1. Sportskom savezu ZSSR „Sport za sve“ odobrava se povremeno korištenje prostora u objektu Mjesnog odbora Knežija, Albaharijeva ulica 2, u terminima: ponedjeljkom i srijedom od 8:00 do 10:00 sati, te utorkom i četvrtkom od 18:00 – 19:00 sati (dvorana 8) i teče od 22. studenoga 2021. do 31. prosinca 2021. godine.

2. Prostor iz točke 1. ovog zaključka Sportskom savezu ZSSR „Sport za sve“ koristit će bez naknade.

3. Sportski savez ZSSR „Sport za sve“ obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad.5. Uređivanje zelene površine ispred istočnog pročelja zgrade u Ulici braće Cvijića 20-24 po zahtjevu člana Vijeća Tome Bošnjaka
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.

Nakon rasprave  Vijeće jednoglasno donosi :
Z A K LJ U Č A K
1. Vijeće Mjesnog odbora Knežija raspravljalo je o prijedlogu člana Vijeća Tome Bošnjaka vezano za uređivanje zelene površine uz istočno pročelje stambene zgrade u Ulici braće Cvijića 20 do 24.

2. Vijeće predlaže da predmetnu zelenu površinu uređuje i održava Zagrebački holding d.o.o. Podružnica Zrinjevac kroz Program održavanja komunalne infrastrukture Gradske četvrti Trešnjevka – jug. 

3. Ovaj zaključak dostavlja se Vijeću Gradske četvrti Trešnjevka – jug.

Ad.6. Davanje mišljenja na prijedlog postave prometnih znakova B36 „zabrana zaustavljanja i parkiranja“ i B03 „zabrana prometa u oba smjera“ te dopunske ploče „vatrogasni prilaz“, na lokaciji sjeverozapadno i sjeveroistočno od k.br. Rudolfa Bićanića 16
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija raspravljalo je o prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet vezano za davanje suglasnosti i mišljenja na postavu prometnog znaka B36 „zabrana zaustavljanja i parkiranja“ i B03 „zabrana prometa u oba smjera“ te dopunske ploče „vatrogasni prilaz“, sjeverozapadno i sjeveroistočno od k.br. Rudolfa Bićanića 16.

2. Vijeće nije suglasno sa postavljanjem predmetnog prometnog znaka.

3. Zaključak dostaviti Vijeću Gradske četvrti Trešnjevka - jug.
Ad 7. Pitanja, prijedlozi i obavijesti

Budući da nitko od članova ne traži riječ, dnevni red je iscrpljen, predsjednica zaključuje sjednicu.
Dovršeno u 20:00 sati.
KLASA: 026-02/21-002/2078

URBROJ: 251-06-11-1504-21-2
Zagreb, 16. studenoga 2021.

Zapisnik sastavila: 


Valentina Knežević


                                                                                               Predsjednica 

                                                                                     Vijeća Mjesnog odbora 

                                                                                                   Knežija

                                                                                    
            Marija Vulić, v.r.

